Sugestopedia, metoda holistica de superiînvatare 


Sugestopedia este: 

- Un mod uşor, rapid şi nestresant de a învăța, care stimulează 
rezervele intelectuale (mobilizind pină la 90% din potenţialul 
creierului) şi dezvoltă abilitătile mintale, în primul rind 
capacitatea memorării semifotografice. 

- O metodă holistică ce valorifică somaticul şi psihicul; 
conştientul şi inconştientul; emisfera cerebrală dreaptă şi cea 
stingă; factorul raţional şi cel emoţional. 

- O metodă în care oferta de informaţie, intonaţia, muzica, 
respirația şi ritmurile organice sint sincronizate astfel încit 
constientul se racordează la inconstient, accesind la banca lui 
de date. 

- O metodă utilă pentru orice vîrstă, nivel intelectual sau 
profesie, pe care o putem utiliza în cadru instituţional sau 
acasă, pe cont propriu. 


Sugestopedia o metoda prin care inveţi uşor şi uiţi greu... 
Sugestopedia ca metodă de învăţare extrem de rapidă si 
temeinică a fost elaborată de medicul şi psihiatrul bulgar Gh. 
Lozanov, în Institutul de Sugestologie din Sofia, primele 
experienţe debutind în 1960. Ea permite asimilarea de material 
factual (informaţii statice şi descriptive: cuvinte, expresii, cifre, 
date, formule, dar si sisteme largi de idei) din orice domeniu. In 
zeci de şcoli de masă din Bulgaria elevii învaţă în numai două 
luni materia unui an şcolar, clasele realizînd spectaculoase 
"accelerări ale studiilor". In fosta Uniune Sovietică centrele de 
sugestopedie sînt un fapt curent: programele de învăţare a 
limbilor străine, care folosesc în special manualele redactate de 
Alexo Novacov muzician, actor şi profesor, sînt parcurse în trei 
luni, patru ore pe zi, timp în care cursanţii asimilează 6 000 
unităti lexicale şi structuri lingvistice, ceea ce reprezintă dublul 
fondului activ al unei limbi. 


În 1969, ziarul Pravda afirma că "este posibilă învăţarea unei 
limbi străine într-o lună". Un savant japonez anunţa că "Am 
învăţat engleza în 7 zile; franceza în 15". Însuşi Lozanov 
raportează că unii subiecţi pot asimila 3 000 de cuvinte pe zi (să 
nu uităm că fondul activ al vocabularului unei limbi este de 2 500 
3 000 cuvinte), eficienţa învăţării crescînd de 5-50 de ori. 


Centrele de sugestopedie din Berlin si Leipzig au constatat o 
memorie de durată de peste 90%, cifră pe care o susţin 
rezultatele lui Lozanov: retine rea materialului este în proporţie 
de 88% după 6 luni şi 57% după 22 luni. Or, după o învăţare 
obişnuită, lucrurile stau cu totul alt fel: după 6 luni persoana 
reţine 60% din tezele principale, 36% din unitătile logice şi 
21,5% din materialul textual, pentru ca din materialul pregătit 
pentru examene să se prezinte la apel doar 20% după numai 15 
luni! 


Sugestopedia în lume 

Se pare ca Zeitgeist-ul ultimelor decenii este marcat de 
deschiderea culturii occidentale, prin excelenţă ştiinţifică, 
materialistă şi pozitivistă, spre filozofia şi experienţa orientală 
traditională. Dincolo de amatorismul profanilor atraşi de 
senzaţional sau căpătuială, tot mai mulţi oameni de stiintă au 
cunozitatea să verifice intuitiile anticilor chinezi, indieni, 
japonezi, greci sau egipteni prin experimente riguros controlate 
sau să le confrunte cu teorii stiintifice deja validate, după care le 
încorporează în propriile constructe. Aşa se face că în ultimii 30 
de ani au proliferat în lume diferite metode de superinvăţare şi 
hipermnezie, hrănite din surse relativ comune şi bazîndu-se pe 
principii similare, dacă nu identice. Actualmente, sugestopedia şi 
diferite sisteme derivate se practică pretutindeni: în tările fostei 
Uniuni Sovietice, sugestopedia se utilizează în diferite centre 
specializate, în universități (numai în Universitatea din 
Novosibirsk ea este folosită anual de 10 000 de studenţi), în 
Institutul Pedagogic de Limbi Străine din Moscova, în armată sau 
de către publicul larg (Studioul "Mosfilm" a realizat chiar un film 
didactic). 


Dar harta sugestopediei este mult mai vastă: în SUA există 
institute si fundatii speciale, conferinţe anuale (continuînd 
traditia deschisă de prima Conferință  intemaţională de 
sugestopedie, Varna, 1971), publicaţii şi acţiuni de diseminare a 
metodei în învătămiînt, afaceri, armată, public. 


Inspirate de asemenea de alte sisteme holistice, cum este 
psihosinteza  psihiatrului italian Roberto Assagioli, sau 
antropozofia lui Rudolf Steiner, institutele, metodele sau autorii 
europeni care fac sugestopedie / învăţare accelerată / învăţare 
rapidă / superînvăţare / educaţie holistica / metodă Lozanov mai 
pot fi identificaţi în pedagogia autogenică a lui Friedrich Doncet 


(Germania), în metoda lui Alfred Tomatis sau a lui Jean Coureau 
(Franţa), în sistemul lui Jacques de Coulon (Elveţia) sau chiar în 
programul de tehnici autogene elaborat de sovieticul A.G. 
Odesski (1971). 


Fosta URSS exporta metoda în Africa; Ungaria si R.D. Germană 
cunosteau înainte de revoluţie o sugestopedie relativ autentică, 
iar Canada înregistrase iniţial un esec răsună tor în urma 
aplicării unei formule "după ureche" de sugestopedie. In 
România, sugestopedia, pe care o aplică o lume întreagă, este 
practic necunoscută. 


Sursele sugestopediei 

Sugestopedia distilează elemente din raja yoga, muzică, învăţare 
în somn, achiziţii ale fiziologiei si psihologiei contemporane, 
hipnoză, autogenie, parapsihologie, dramă. 

Gh. Lozanov a studiat yoga mintală (rajas în India şi a practicat-o 
sistematic timp de 20 de ani. De aici a preluat antrenamentul în 
concentrare, vizualizare, hipermnezie foto grafică si tehnica 
respirației ritmice (prana yama, din tehnicile orientale de 
meditaţie). Parapsihologia a fost aprofundată de Lozanov prin 
studierea în laborator a facultătilor extrasenzoriale a peste 65 de 
persoane. Pentru Vanga Dimitrova, "resursa naţională" a statului 
bulgar, el a deschis un laborator fiziologic chiar în satul acesteia. 
Aici i-a studiat capacităţile paranormale timp de 10 ani. 
Concluziile lui Lozanov au fost că informatiile privind trecutul si 
viitorul individului sînt preluate de persoane ca Vanga chiar din 
inconstientul acestuia; că inconstientul reţine o cantitate enormă 
de informaţie, provenită chiar si de la stimuli subliminali; 
problema este de a avea acces la aceste cunostinţe. 


De altminteri, neurochirurgia actuală a demonstrat, prin 
operaţiile făcute de dr. Wilder Penfield din Montreal, că orice 
experienţă se înregistrează în creier sub formă de pattern care 
persistă decenii întregi sau o viaţă. Lozanov merge mai departe, 
considerind că omul înregistrează permanent si altfel de 
informaţii: cele percepute intuitiv si telepatic sau prin 
clarviziune. Aceste percepții, consideră el, îsi au rolul lor în 
reactualizare. 


O descoperire prin serendipitate (din întîmplare) îi relevă lui 
Lozanov secretul învătării în somn: autosugestia. Două grupuri 
de studenti veniseră să-si consolideze cunostinţele prin învăţarea 


în somn. Lozanov a observat că membrii unuia din cele două 
grupuri sforăie, semn că intraseră în somnul profund, si a scos 
magnetofonul din priză. A doua zi ambele grupuri au performat 
la fel. 

Simpla sugestie că vor învăţa mai bine le-a fost suficientă si celor 
care dormiseră normal, fără învăţare în somn. 


Muzica este indispensabilă în sedinta de sugestopedie. si nu 
orice muzică, ci doar anumite compoziţii în stil baroc ale lui 
Bach, Handel, Vivaldi, Corelli si Teleman. Acestea au măsura 4/4 
(uneori 3/4) si ritmul largo (60 bătăi pe minut). Ritmurile 
organismului se racordează la cadenta muzicii, efectul fiind 
similar recitării unei mantre; pulsul scade cu 5 unităti tensiunea 
cu 4 diviziuni, iar frecvenţa undelor cerebrale creste cu 
aproximativ 6%. Se obtine o stare de relaxare fizică însoţită de 
lărgirea si acutizarea conştienţei. Cimatica, noua stiință fundată 
de dr. Hans Jerry, care studiază efectul muzicii asupra lumii 
însufleţite si neînsufletite, se întilneste cu ideile anticilor 
(Pitagora, Hermes Trismegitus), după care muzica este o punte 
care uneste toate lucrurile. Totul în univers este în stare de 
vibraţie, chiar si electronii din atom, ceea ce face ca unele 
substanţe, culori si note muzicale să rezoneze. Dovezile 
experimentale sînt concludente. Aceasta l-a determinat pe 
Donald Hatch Andrews, doctor în chimie, să exclame uimit:"... 
descoperim că universul nu este compus din materie, ci din 
muzică". 


